##

**Ministru kabineta rīkojuma projekta**

**„Par Norvēģijas finanšu instrumenta līdzfinansētās programmas „Inovācijas „zaļās” ražošanas jomā” iesnieguma projekta”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Par Norvēģijas finanšu instrumenta līdzfinansētās programmas „Inovācijas „zaļās” ražošanas jomā” iesnieguma projektu” (turpmāk – rīkojuma projekts) izstrādāts, ievērojot Ministru kabineta 2011.gada 29.marta protokollēmuma Nr. 20 63.§ „Noteikumu projekts „Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2009.–2014.gadā”” (turpmāk – MK protokollēmums) 3.2.apakšpunktu, kā arī 2011. gada 28. aprīļa Saprašanās memorandu par Norvēģijas finanšu instrumenta ieviešanu 2009.–2014. gadā starp Latvijas Republiku un Norvēģijas Karalisti (turpmāk - saprašanās memorands). |
|  2. | Pašreizējā situācija un problēmas | Tehnoloģiju inkubatora izveide ļaus novērst pašreiz pastāvošo tirgus nepilnību, kad nav pietiekams atbalsts inovatīviem un uz pētniecības un attīstības aktivitātēm orientētiem komersantiem to ideju tālākai attīstīšanai, līdz to gatavībai pilnvērtīgi pretendēt uz tirgus finanšu instrumentiem un citām atbalsta programmām. Tehnoloģiju inkubatora operators būs Latvijas Universitātes, Rīgas Tehniskās universitātes un Norvēģijas Valsts Industriālās Attīstības Korporācijas (SIVA) izveidota institūcija. Tehnoloģiju inkubatora darbības nodrošināšanai tiks izveidota profesionāļu komanda, kurā līdzdarbosies Latvijas un Norvēģijas eksperti, kas šādā veidā nodrošinās projekta iesniedzējus ar nepieciešamo atbalstu un sekmēs labās prakses un zināšanu pārņemšanu no norvēģu kolēģiem. Papildus abu lielāko Latvijas universitāšu iesaiste būs sākumpunkts, lai veidotu valsts nozīmes platformu sadarbībai zinātnes komercializēšanā.Balstoties uz iepriekš minēto Norvēģijas finanšu instrumenta 2009.-2014.gada programmai ir jākļūst par fundamentālu sastāvdaļu mehānismā, kas izveidots, lai veicinātu inovācijas darbību attīstīšanu, zināšanu komercializāciju, tehnoloģiju pārnesi un komersantu konkurētspēju u.c.). |
|  3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atbalstīt Programmas „Inovācijas „zaļās” ražošanas jomā” (turpmāk – Programma) iesnieguma projektu pirms tā iesniegšanas Finanšu instrumenta birojā gala lēmuma pieņemšanai – Programmas iesnieguma apstiprināšanai.Programmas ietvaros ir paredzēts viens iepriekš noteikts projekts „Tehnoloģiju inkubators”, neliela apjoma grantu shēma un atklāts projektu iesniegumu atlases konkurss paredzamā rezultāta „Eiropas ekonomikas „zaļošanas” biznesa iespēju realizācija” ietvaros (turpmāk – Atklātais konkurss).Neliela apjoma grantu shēmas ietvaros ir paredzēts sniegt pirms-inkubācijas un inkubācijas atbalstu. Pirms-inkubācijas atbalsts būtu būtisks, lai nodrošinātu iespēju izvērtēt biznesa idejas dzīvotspēju pirms turpmāku investīciju veikšanas. Pirms-inkubācijas atbalsts Programmas ietvaros sniegs iespēju novērtēt biznesa potenciālu un izstrādāt pilnīgu biznesa plānu. Apzinoties savas stiprās puses un iespēju robežas, jaundibinātie komersanti var palielināt savu dzīvotspēju. Inkubācijas atbalsts nodrošinās komersantiem iespēju saņemt tiem nepieciešamos pakalpojumus un atbalstu algas segšanai komersanta vadības darbiniekiem, līdz to gatavībai pašiem pilnvērtīgi konkurēt tirgū un pretendēt uz tirgū pieejamiem finansējuma veidiem savas darbības finansēšanai.Atklātā konkursa ietvaros komersantiem būs iespēja iegādāties iekārtas, lai veicinātu uzņēmējdarbības nekaitīgumu un palielinātu „zaļo” komersantu konkurētspēju Latvijā. Programmas ietvaros kopējais pieejamais finansējums ir 7 961 364 lati (11 328 000 EUR). Programmas ietvaros obligāta prasība ir divpusējā sadarbība ar Norvēģijas institūcijām un komersantiem un šim mērķiem tiks atvēlēti vismaz 2.6% (206 624 lati (294 000 EUR)) no Programmas kopējā budžeta.  |
|  5. | Projekta izstrādē iesaistītās institūcijas | Programmas iesnieguma projekts tiek izstrādāts ciešā partnerībā ar donorvalsts programmas partneri Norvēģijas Inovāciju aģentūru, Norvēģijas Industriālo Attīstības Korporāciju SIVA un LIAA. Programmas iesnieguma izstrādes gaitā tika organizētas savstarpējas tikšanās Latvijā un Norvēģijā, lai nodrošinātu pēc iespējas kvalitatīvāku Programmas izstrādi. Tāpat notiek regulāra komunikācija ar Finanšu instrumenta biroju, kas nodrošina Programmas iesnieguma izvērtēšanu un viedokļa iesniegšanu donorvalstij gala lēmuma pieņemšanai par programmas iesniegumu. Programmas izstrādes procesā ir iesaistītas Latvijas Universitāte un Rīgas Tehniskā universitāte.  |
|  6. | Iemesli, kādēļ netika nodrošināta sabiedrības līdzdalība | Ekonomikas ministrijas pārstāvji piedalījās 2011.gada 14.decembra seminārā „Zaļās enerģijas ceļš Latvijā: no tehnoloģiskiem risinājumiem līdz politikai”, lai informētu komersantus, zinātniekus un citus potenciālos interesentus par Programmu un tās nosacījumiem. |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Universitātes, komersanti un fiziskas personas ar mērķi uzsākt saimniecisko darbību.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | Programmas ietvaros kopējais pieejamais finansējums ir 7 961 364 lati (11 328 000 EUR), no kā 768 137 lati (1 092 960 EUR) tiks atvēlēti LIAA un Ekonomikas ministrijai administratīvo izmaksu segšanai; 783 627 lati (1 115 000 EUR) ir paredzēti Tehnoloģiju inkubatora administrācijas un vadības izmaksu segšanai un rekonstrukcijas darbiem un iekārtu iegādei. Neliela apjoma grantu shēmas ietvaros pirms-inkubācijas un inkubācijas pakalpojumu nodrošināšanai ir paredzēti 1 592 273 lati (2 265 600 EUR). Atklātā konkursa ietvaros pieejamais finansējums būs 4 575 563 lati (6 510 440 EUR). Divpusējām attiecībām ir paredzēti 206 624 lati (294 000 EUR). Rezervei zaudējumu segšanai valūtas maiņas rezultātā ir paredzēti 35 140 lati (50 000 EUR). |
|  4. |  Tiesiskā regulējuma nefinansiālā ietekme | Īstenojot Programmu ir sagaidāms, ka tiks radīti inovatīvi produkti un izstrādātas inovatīvas tehnoloģijas, kas sekmētu videi draudzīgākas, zināšanu ietilpīgas ražošanas attīstību, kā rezultātā būtu iespējams efektīvāk izmantot esošos dabas un enerģijas resursus un mazināt vides piesārņojumu. Papildus ir sagaidāms, ka Programmas īstenošana veicinās jaunu „zaļo” darba vietu radīšanu un esošo saglabāšanu un veidos pamatu stabilai un ilgtspējīgai „zaļo” nozaru attīstībai Latvijā.  |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **281 122** | 0 | **1 825,9** | **2 654.4** | **2 809.2** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi (ārvalstu finanšu līdzekļu ieņēmumi) | **281 122** | 0 | **1 825,9** | **2 654.4** | **2 809.2** |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **281 122** | 0 | **1 825,9** | **2 654.4** | **2 809.2** |
| 2.1. valsts pamatbudžets | **281 122** | 0 | **1 825,9** | **2 654.4** | **2 809.2** |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 6.2.1. iepriekš noteiktajam projektam „Tehnoloģiju inkubators” | ***140 561*** |  | ***151.3*** | ***351.3*** | ***0*** |
| 6.2.2. neliela apjoma grantu shēma | ***35 140*** |  | ***416.7*** | ***421.8*** | ***607.4*** |
| 6.2.3. paredzamā rezultāta „Veicināts uzņēmējdarbības nekaitīgums Eiropā” izpilde | 0 |  | ***981.0*** | ***1 621.2*** | ***1 973.3*** |
| 6.2.4. Programmas apsaimniekošanas izmaksas (tai skaitā rezerve zaudējumu segšanai valūtas maiņas rezultātā un papildu pasākumi) | ***70 281*** |  | ***203.9*** | ***196.8*** | ***193.3*** |
| Līdzekļi divpusējām attiecībām | ***35 140***  |  | ***73.0*** | ***63.3*** | ***35.2*** |
| 7. Cita informācija | Programmas ietvaros ir plānots īstenot vienu iepriekš noteiktu projektu „Tehnoloģiju inkubators”, neliela apjoma grantu shēmu un atklātu projektu iesniegumu atlases konkursu paredzamajam rezultātam „Eiropas ekonomikas „zaļošanas” biznesa iespēju realizācija”. Programmas kopējās attiecināmās izmaksas ir 7 961 364 lati, no kurām:1. 2012.-2016.gadam 281 122 lati (400 000 EUR) ir paredzēti Tehnoloģiju inkubatora administrācijas un vadības komandas izmaksu segšanai un 502 505 lati (715 000 EUR) ir paredzēti rekonstrukcijas darbu veikšanai un nepieciešamo iekārtu iegādei, lai nodrošinātu pakalpojumus inkubatora komersantiem.
2. 2013.-2016.gadam 1 592 273 lati (2 265 600 EUR) ir paredzēti neliela apjoma grantu shēmas ietvaros, no kā 245 982 lati (350 000 EUR) ir paredzēti pirms-inkubācijas pakalpojumu nodrošināšanai un 1 346 291 lats (1 915 600 EUR) ir paredzēts inkubācijas pakalpojumu nodrošināšanai.
3. 2013.-2015.gadam 4 575 563 lati (6 510 440 EUR) ir paredzēti atklātajam projektu iesniegumu atlases konkursam paredzamajam rezultātam „Eiropas ekonomikas „zaļošanas” biznesa iespēju realizācija”, komersantiem nepieciešamo iekārtu iegādei.
4. Programmas apsaimniekošanas izmaksas 2012.-2017. gadam:
	1. Programmas administrēšanai LIAA 732 997 lati (1 042 960 EUR);
	2. Programmas administrēšanai Ekonomikas ministrija 35 140 lati (50 000 EUR);
	3. Rezerve zaudējumu segšanai valūtas maiņas rezultātā 2013.-2016.gadam – 35 140 lati.
5. Līdzekļi divpusējām attiecībām 2012.-2017. gadam 206 624 lati (294 000 EUR).

Finansējums Programmas aktivitāšu īstenošanai un apsaimniekošanas izmaksu nodrošināšanai 2012.gadam tiks pieprasīts no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  |

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. | Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) - norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Pēc Programmas iesnieguma apstiprināšanas no donorvalsts puses, saskaņā ar Eiropas Ekonomikas zonasfinanšu instrumentaunNorvēģijasfinanšu instrumenta 2009. – 2014.gada perioda vadības likumu (likumprojekts stāsies spēkā ar  24.02.2012.), Ekonomikas ministrija izstrādās Ministru kabineta noteikumu projektu par programmas „Inovācijas „zaļās” ražošanas jomā” īstenošanas un uzraudzības kārtību, t.sk., nosakot projektu iesniegumu vērtēšanas kritērijus konkursu ietvaros un prasības projekta iesnieguma iesniedzējam. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiesību akta projekts nodrošina šādu Eiropas Savienības tiesību akta prasību ievērošanu:* Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr. 800/2008);
* Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes);
* **Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu de minimis atbalstam (turpmāk – Komisijas Regula Nr.1998/2006);**
* Valstu reģionālā atbalsta pamatnostādnes 2007. — 2013.gadam;
* Līgums par Eiropas Savienības darbību.
 |
| 2. | Citas starptautiskās saistības | Tiesību akta projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Ministru kabineta 2011.gada 29.marta noteikumiem Nr.252 apstiprinātā Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009. – 2014.gadā B pielikums.Tiesību akta projekts nodrošina šādu Eiropas Savienības tiesību akta prasību ievērošanu:* Komisijas Regula Nr. 800/2008;
* Kopienas pamatnostādnes;
* **Komisijas Regula Nr.1998/2006;**
* Valstu reģionālā atbalsta pamatnostādnes 2007. — 2013.gadam;
* Līgums par Eiropas Savienības darbību
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Saskaņā ar saprašanās memoranda Ieviešanas ietvara 3.punktu Ekonomikas ministrijai jāizstrādā programmu un jāievieš to atbilstoši Norvēģijas Ārlietu ministrijas apstiprinājumam* | *Programmas iesniegums* | *Ar A ailē minēto Ministru kabineta noteikumu izstrādi saistības tiek izpildītas daļēji. Pilnībā saistības būs izpildītas pēc Programmas īstenošanas pabeigšanas 2017. gadā.* | *neparedz stingrākas prasības* |
| *Komisijas Regulas Nr.800/2008 1.panta 3.punkts* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 13.pants;* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.1998/2006 1.panta 1.punkts;* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.1998/2006 2.panta 2.punkts;* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| *Valstu reģionālā atbalsta pamatnostādnes 2007. — 2013.gadam 4.nodaļa* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| *Valstu reģionālā atbalsta pamatnostādnes 2007. — 2013.gadam 4.2.pants 50.punkts* | *Programmas iesnieguma 3.4.4.apakšpunkts* | *ieviesta pilnībā* | *attiecināmas izmaksas būs rekonstrukcijas darbi un iekārtas*  |
| *Valstu reģionālā atbalsta pamatnostādnes 2007. — 2013.gadam 2.pants 8.punkts* | *Programmas iesnieguma 3.4.4.apakšpunkts* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Lai sniegtu valsts atbalstu, dalībvalstij ir obligāti jāpiemēro: Komisijas Regulas Nr.1998/2006;Komisijas Regula Nr.800/2008;Valstu reģionālā atbalsta pamatnostādnes 2007. — 2013.gadamPadomes Regula Nr.1605/2002. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) par valsts atbalstu Tehnoloģiju inkubatora rekonstrukcijas darbiem un iekārtu iegādei Eiropas Komisijai (turpmāk – EK) ir nepieciešams sniegt saskaņā ar Līguma par Eiropas Savienības darbību 108.panta 3.punktu.Paziņojumu par atklātu konkursu programmas „Inovācijas „zaļās” ražošanas jomā” rezultāta „Veicināts uzņēmējdarbības nekaitīgums Eiropā” ietvaros EK nav nepieciešams sniegt, jo šāds valsts atbalsts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK. Par atbalsta programmu saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darba dienu laikā pēc Ministru kabineta noteikumu spēkā stāšanās.Paziņojumu par administrācijas un vadības izmaksām Tehnoloģiju inkubatoram, neliela apjoma grantu shēmu un bilaterālo fondu EK nav nepieciešams sniegt, jo valsts atbalsts šai gadījumā saskaņā ar Regulas Nr.1998/2006 2.pantu ir atbrīvots no iepriekšējas paziņošanas EK. |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Papildus Ekonomikas ministrijas pārstāvji piedalījās 2011.gada 14.decembra seminārā „Zaļās enerģijas ceļš Latvijā: no tehnoloģiskiem risinājumiem līdz politikai”, lai informētu komersantus, zinātniekus un citus potenciālos interesentus par Programmu un tās nosacījumiem. |
| 2. | Sabiedrības līdzdalība projekta izstrādē | Programmas izstrādes procesā ir iesaistītas Latvijas Universitāte un Rīgas Tehniskā universitāte. |
| 3. | Sabiedrības līdzdalības rezultāti | Programmas iesnieguma projekts regulāri tika nosūtīts Latvijas Universitātei un Rīgas Tehniskā universitātei komentāru sniegšanai un paralēli tika organizētas savstarpējas tikšanās, lai apspriestu neskaidros jautājumus un izveidotu Programmu, kas sniegtu būtisku labumu Latvijas tautsaimniecības attīstīšanai.  |
| 4. | Saeimas un ekspertu līdzdalība | Projekts šo jomu neskar.  |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Rīkojuma projektā īstenošanā ir iesaistīta Finanšu ministrija kā vadošā iestāde un revīzijas iestāde, Valsts kase kā sertifikācijas iestāde, Ekonomikas ministrija, kas atbild par programmas sagatavošanu un īstenošanu un LIAA, kam ir deleģētas Ekonomikas ministrijas funkcijas attiecībā uz Programmas īstenošanu. |
|  2. |  Projekta izpildes ietekme uz pārvaldes funkcijām | Projekts neietekmē valsts pārvaldes funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |   Netiks radītas jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav plānots likvidēt esošās valsts pārvaldes institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
|  6. |  Cita informācija |  Nav. |

Ekonomikas ministrs D.Pavļuts

Vīza: Valsts sekretārs J.Pūce

22.02.2012 19:12

Una Vanaga

67013129, Una.Vanaga@em.gov.lv